ΑΠΟΦΑΣΗ ΤΟΥ ΣΥΜΒΟΥΛΙΟΥ της 18ης Οκτωβρίου 1982 περί του πίνακα των εγκαταστάσεων στη Δημοκρατία της Αυστρίας που έχουν εγκριθεί για την εξαγωγή νωπών κρεάτων στην Κοινότητα

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές των ζώων βοείου και χοιρείου είδους και νωπών κρεάτων προελεύσεως τρίτων χωρών (1), και ιδίως το άρθρο 4 παράγραφος 1 και το άρθρο 18 παράγραφος 1 υπό α και β,

την πρόταση της Επιτροπής,

Εκτιμώντας:

ότι, για να τους επιτραπεί να εξάγουν νωπά κρέατα στην Κοινότητα, οι εγκαταστάσεις που ευρίσκονται στις τρίτες χώρες πρέπει να ανταποκρίνονται στους γενικούς και ειδικούς όρους που καθορίζονται από την οδηγία 72/462/ΕΟΚ-

ότι η Αυστρία διαβίβασε, σύμφωνα με το άρθρο 4 παράγραφος 3 της οδηγίας 72/462/ΕΟΚ, κατάλογο των εγκαταστάσεων στις οποίες επιτρέπεται να εξάγουν νωπά κρέατα στην Κοινότητα-

ότι ένας μεγάλος αριθμός των εγκαταστάσεων αυτών, που αποτέλεσαν αντικείμενο επιτόπιου κοινοτικού ελέγχου, προσφέρουν επαρκείς εγγυήσεις υγιεινής και ότι μπορούν, κατόπιν τούτου, να γίνουν δεκτές σε έναν πρώτο κατάλογο, που καταρτίζεται σύμφωνα με το άρθρο 4 παράγραφος 1 της εν λόγω οδηγίας, των εγκαταστάσεων από τις οποίες μπορεί να επιτραπεί η εισαγωγή νωπών κρεάτων-

ότι η περίπτωση των άλλων εγκαταστάσεων που προτείνονται από την Αυστρία πρέπει ακόμη να επανεξετασθεί βάσει συμπληρωματικών πληροφοριών σχετικά με το επίπεδο υγιεινής τους και με τις δυνατότητες ταχείας προσαρμογής τους στην κοινοτική ρύθμιση-

ότι, εν τω μεταξύ, για να μη διακοπούν απότομα τα υπάρχοντα ρεύματα συναλλαγών, μπορεί να δοθεί προσωρινά στις εγκαταστάσεις αυτές η δυνατότητα να εξακολουθήσουν να εξάγουν νωπά κρέατα στα Κράτη μέλη που είναι διατεθειμένα να τα δεχθούν-

ότι πρέπει, κατά συνέπεια, να επανεξετασθεί η παρούσα απόφαση και, εν ανάγκη, να τροποποιηθεί-

ότι πρέπει να ληφθεί υπόψη ότι οι εισαγωγές των νωπών κρεάτων υπόκεινται και σε άλλες κοινοτικές διατάξεις που έχουν θεσπισθεί στον κτηνιατρικό τομέα, ιδίως σχετικά με τον υγειονομικό έλεγχο, συμπεριλαμβανομένων και των ειδικών διατάξεων που αφορούν τη Δανία, την Ιρλανδία και το Ηνωμένο Βασίλειο-

ότι οι προϋποθέσεις εισαγωγής νωπών κρεάτων από τις εγκαταστάσεις που εμφαίνονται στο παράρτημα εξακολουθούν να υπόκεινται στις διατάξεις που έχουν θεσπιστεί στον κτηνιατρικό τομέα καθώς και στις γενικές διατάξεις της συνθήκης- ότι, ιδιαίτερα, η εισαγωγή από τις τρίτες χώρες και η επανεξαγωγή προς άλλα Κράτη μέλη ορισμένων κατηγοριών κρεάτων, όπως τα κρέατα σε τεμάχια λιγότερο από 3 χιλιόγραμμα ή τα κρέατα που περιέχουν υπολείμματα ορισμένων ουσιών, που πρέπει να αποτελέσουν αντικείμενο εναρμονισμένης κοινοτικής ρυθμίσεως, εξακολουθούν να υπόκεινται στην υγειονομική νομοθεσία του εισάγοντος Κράτους μέλους-

ότι, ελλείψει σύμφωνης γνώμης της Μόνιμης Κτηνιατρικής Επιτροπής, η Επιτροπή δεν μπόρεσε να θεσπίσει τα υπό μελέτη μέτρα για το θέμα αυτό, σύμφωνα με τη διαδικασία του άρθρου 29 της οδηγίας 72/462/ΕΟΚ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Οι εγκαταστάσεις της Δημοκρατίας της Αυστρίας που αναφέρονται στο παράρτημα, εγκρίνονται για την εξαγωγή νωπού κρέατος στην Κοινότητα.

2. Οι εισαγωγές νωπών κρεάτων που προέρχονται από τις εγκαταστάσεις που αναφέρονται στην παράγραφο 1 εξακολουθούν να υπόκεινται στις κοινοτικές διατάξεις που θεσπίστηκαν στον κτηνιατρικό τομέα, ιδίως, σχετικά με τον υγειονομικό έλεγχο.

Άρθρο 2

1. Τα Κράτη μέλη απαγορεύουν την εισαγωγή νωπών κρεάτων που προέρχονται από εγκαταστάσεις άλλες από αυτές που αναφέρονται στο παράρτημα.

2. Ωστόσο η απαγόρευση που αναφέρεται στην παράγραφο 1 εφαρμόζεται μόνο από την 1η Αυγούστου 1983 στις εγκαταστάσεις που δεν εμφαίνονται στο παράρτημα αλλά έχουν εγκριθεί και προταθεί επίσημα από τις αυστριακές αρχές, στις 30 Σεπτεμβρίου 1982, κατ' εφαρμογή του άρθρου 4 παράγραφος 3 της οδηγίας 72/462/ΕΟΚ, εκτός εάν έχει ληφθεί αντίθετη απόφαση, σύμφωνα με το άρθρο 4 παράγραφος 1 της προαναφερομένης οδηγίας, πριν από την 1η Αυγούστου 1983.

Ο κατάλογος αυτών των εγκαταστάσεων ανακοινώνεται από την Επιτροπή στα Κράτη μέλη.

Άρθρο 3

Η παρούσα απόφαση εφαρμόζεται από την 1η Ιανουαρίου 1983.

Άρθρο 4

Η παρούσα απόφαση επανεξετάζεται και, ενδεχόμενα, τροποποιείται πριν από την 1η Μαρτίου 1983.

Άρθρο 5

Η παρούσα απόφαση απευθύνεται στα Κράτη μέλη.

Έγινε στο Λουξεμβούργο, στις 18 Οκτωβρίου 1982.

Για το Συμβούλιο

Ο Πρόεδρος

N. A. KOFOED

(1) ΕΕ αριθ. L 302 της 31. 12. 1972, σ. 28.

ΠΑΡΑΡΤΗΜΑ

ΠΙΝΑΚΑΣ ΤΩΝ ΕΓΚΑΤΑΣΤΑΣΕΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1 "" ID="1">I. ΒΟΕΙΟ ΚΡΕΑΣ" ID="1">Α. Σφαγεία" ID="1">O 6> ID="2">Welser Schlachthof GmbH & Co. KG> ID="3">4600 Wels"> ID="1">S 1> ID="2">Staedtischer Schlachthof> ID="3">5020 Salzbourg"> ID="1">St 7> ID="2">Alpenfleisch KG> ID="3">Stainach"> ID="1">St 21> ID="2">Rudolf Joebstl> ID="3">8472 Strass"> ID="1">W 2> ID="2">Markt- und Schlachtbetrieb St. Marx> ID="3">1030 Wien"" ID="1">Β. Εργαστήρια κοπής" ID="1">O 15> ID="2">Zerlegungsbetrieb Josef Handlbauer> ID="3">4600 Wels"> ID="1">W 19> ID="2">Zerlegungsbetrieb Frigoscandia GmbH> ID="3">1030 Wien""> ID="1">II. ΧΟΙΡΕΙΟ ΚΡΕΑΣ" ID="1">Α. Σφαγεία" ID="1">O 6> ID="2">Welser Schlachthof GmbH & Co. KG> ID="3">4600 Wels"> ID="1">S 1> ID="2">Staedtischer Schlachthof> ID="3">5020 Salzburg"> ID="1">St 21> ID="2">Rudolf Joebstl> ID="3">8472 Strass"> ID="1">W 2> ID="2">Markt- und Schlachtbetrieb St. Marx> ID="3">1030 Wien"" ID="1">Β. Εργαστήρια κοπής" ID="1">O 15> ID="2">Zerlegungsbetrieb Josef Handlbauer> ID="3">4600 Wels"> ID="1">W 19> ID="2">Zerlegungsbetrieb Frigoscandia GmbH> ID="3">1030 Wien""> ID="1">III. ΨΥΚΤΙΚΟΙ ΧΩΡΟΙ ΑΠΟΘΗΚΕΥΣΕΩΣ" ID="1">W 19> ID="2">Frigoscandia GmbH, Wiener Kuehlhaus> ID="3">1030 Wien""